


[bookmark: _Hlk140151140][bookmark: _Hlk125966552]Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 17/04, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine na zahtjev Državne agencije za istrage i zaštitu, raspisuje

INTERNI NATJEČAJ
za popunu radnog mjesta državnog službenika 
u Državnoj agenciji za istrage i zaštitu


SEKTOR ZA MATERIJALNO-FINANCIJSKE POSLOVE 
Odsjek za materijalno poslovanje, logistiku i održavanje

1/01 Stručni savjetnik za imovinsko-pravne poslove
Opis poslova: 	Neovisno pokreće i vodi sve upravne postupke u imovinsko-pravnim predmetima i u predmetima u oblasti javnih nabava za potrebe Agencije, izrađuje ugovore i ostalu prateću dokumentaciju u okviru postupaka javnih nabava, priprema odgovore na prigovore/žalbe ponuđača i druge pojedinačne pravne akte, te surađuje sa Agencijom za javne nabave, Pravobranilteljstvom Bosne i Hercegovine, dobavljačima, ponuđačima, Službenim glasnikom BiH i drugim nadležnim institucijama, priprema potrebna izjašnjenja i dokumentaciju u svezi sa zastupanjem Agencije u postupcima pred nadležnim organima, a koji se odnose na materijalno-financijske poslove, daje stručna mišljenja na propise koji se odnose na rad Sektora za materijalno-financijske poslove, obavlja i druge poslove sukladno sa zakonom i koje mu odredi šef Odsjeka za materijalno poslovanje, logistiku i održavanje. Za obavljanje poslova iz svoje nadležnosti izravno je odgovoran šefu Odsjeka za materijalno poslovanje, logistiku i održavanje. 
Posebni uvjeti: VSS – završen pravni fakultet ili ekvivalent bolonjskog sustava studiranja vrednovan sa minimalno 240 ECTS bodova; najmanje tri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.
Status: Državni službenik – stručni savjetnik.
Broj izvršilaca: jedan (1)
Mjesto rada: Istočno Sarajevo.

Na ovaj natječaj mogu se prijaviti samo osobe zaposlene kao državni službenici u Državnoj agenciji za istrage i zaštitu.

Napomena za kandidate: 
· Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o natječajnim procedurama dostupno je na www.ads.gov.ba u dijelu „Zapošljavanje/Vrste natječajnih procedura“.
· Za provođenje natječajne procedure po ovom natječaju formirat će se jedno (1) Povjerenstvo za izbor.
· Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 




Dodatna napomena:  
-Prije postavljenja, za najuspješnijeg kandidata sa liste uspješnih kandidata, obaviće se sigurnosna provjera sukladno sa postupkom za izdavanje dozvole za pristup tajnim podacima određenog stupnja tajnosti, shodno odredbama čl. 30. i 31. Zakona o zaštiti tajnih podataka („Službeni glasnik BiH”, br. 54/05 i 12/09), kao i odredbama podzakonskih akata donesenih na osnovu navedenog zakona.
-U skladu sa člankom 31. Zakona o zaštiti tajnih podataka, neće se izvršiti postavljenje kandidata, ako se utvrdi sigurnosna smetnja.

Priprema dokumentacije:
Skreće se pažnja kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.
U svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti: 
I Ovjereni preslici: 
· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obvezni dostaviti diplomu prvog ciklusa (ili osnovnog dodiplomskog studija), bez obzira na uvjete oglasa, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
· dodatka diplome za kandidate koji su visoko obrazovanje stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 
· uvjerenja o položenom stručnom upravnom ispitu odnosno javnom ispitu; 
· potvrde ili uvjerenja kao dokaza o traženoj vrsti radnog iskustva;
dokaza o traženoj razini znanja rada na računalu.

II Vlastoručno potpisan: 
1. popunjen obrazac Agencije za državnu službu BiH: isti možete preuzeti na sužbenoj internet stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do 03.11.2026. godine putem poštanske službe preporučenom pošiljkom na adresu: 

[bookmark: _Hlk125966482][bookmark: _Hlk140150970]Državna agencija za istrage i zaštitu
[bookmark: _Hlk140231523]„Interni natječaj za popunu radnog mjesta državnog službenika u Državnoj agenciji za istragei zaštitu ''
Nikole Tesle 59, 71123 Istočno Sarajevo

Ispunjavanje uvjeta utvrđenih ovim natječajem računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.




